wickkiey/tamil-wikipedia-chunked huggingface dataset:
# ஆந்திரப் பிரதேச துடுப்பாட்ட அணி

**ஆந்திரப் பிரதேச துடுப்பாட்ட அணி (**The Andhra cricket team ) என்பது ஆந்திரப் பிரதேசம் சார்பாக உள்ளூர்ப் போட்டிகளில் விளையாடக்கூடிய இந்திய உள்ளூர் அணி ஆகும். இதன் உள்ளூர் மைதானம் விசாகப்பட்டினத்திலுள்ள மருத்துவர். ஒய். எஸ். ராஜசேகர ரெட்டி அரங்கமாகும். ஆனால் சில போட்டிகள் விசயவாடாவிலுள்ள அனந்தபூரில் நடைபெற்றது.
# ஆந்திரப் பிரதேச துடுப்பாட்ட அணி

## முன்னோட்டம்

ரஞ்சிக் கோப்பை துவங்கிய 1953-54 ஆம் ஆண்டு முதல் அந்தத் தொடரில் இந்த அணி விளையாடி வருகிறது. 1961-62 ஆம் ஆண்டில் ரஞ்சிக்கோப்பை நடைபெறாத ஆண்டைத் தவிர. அக்டோபர் 2016இன் கணக்கின்படி இந்த அணி 297 முதல் தரத் துடுப்பாட்டப் போட்டிகளில் விளையாடி உள்ளது. அதில் 42 வெற்றி, 127 தோல்விகள் மற்றும் 128 போட்டிகள் சமனில் முடிந்துள்ளன. மேலும் 114 பட்டியல் அ துடுப்பாட்டப் போட்டிகளில் விளையாடி உள்ளது. அதில் 30 வெற்றிகள், 83 தோல்விகள் மற்றும் ஒரு போட்டிக்கு முடிவு பெறாமலும் உள்ளது.
# வயிற்றுப்புற கிளை

**வயிற்றுப்புற கிளல** என்பது தண்டுவட நரம்புகளின் இரு முதன்மை பிரிவுகளில் முன்புற முதன்மை பிரிவு ஆகும். வயிற்றுப்புற கிளை உடலின் முன்புற மற்றும் பக்கவாட்டுப் பகுதியில் தோல் மற்றும் தசைகளுக்கு மேலும் மேற்கை மற்றும் கால்களுக்கு நரம்புகளை வழங்குகிறது. வயிற்றுப்புற கிளை முதுகுப்புற கிளைகளை விட பெரியதாக உள்ளது.
# வயிற்றுப்புற கிளை

## அமைப்பு

பின்புற மற்றும் வயிற்றுப்புற நரம்பு வேர் இணைந்து உருவான தண்டுவட நரம்புகள் வயிற்றுப்புற கிளை முதுகுப்புற கிளை என இரு முதன்மை பிரிவுகளாக பிரிகிறது. இதில் முன்புற முதன்மை பிரிவான வயிற்றுப்புற கிளை உலலின் முன்புறப் பகுதியில் தோல், தசைகளுக்கு மேலும் மேற்கை மற்றும் கால்களுக்கு நரம்புகளை வழங்குகிறது. எனவே உடலின் முன்புற பகுதியின் உடல உணர்வுகள் மற்றும் உடல இயக்கு விசைகளை கட்டுப்படுத்துகிறது. தண்டுவட நரம்பு மற்றும் அதன் இரு முதன்மை பிரிவுகள் இரண்டும் கலப்பு நரம்புகள் ஆகும்.  
உடலின் நெஞ்சு பகுதியில் தண்டுவட நரம்புகளின் வயிற்றுப்புற கிளை ஒவ்வொன்றும் அதன் மட்டத்திற்கு மார்புக்கூட்டின் சுவர், தோல் மற்றும் தசைகளுக்கு நரம்புகளை வழங்குகிறது. இந்த நரம்புகள் விலா இடை நரம்புகள் ஏன அழைக்கப்படுகிறது. உடலின் மற்ற பகுதிகளில் தண்டுவட நரம்புகளின் அடுத்தடுத்த முன்புற முதன்மை கிளைகள் ஒன்றுடன் ஒன்று இணைந்து வலைபின்னல்களாக உருவாகி பின் பல கிளைகளாக பிரிந்து உடல் பகுதிக்கு நரம்புகளை வழங்குகிறது. இதனால் ஒரு தண்டுவட நரம்பு பாதிப்பால் உடலில் பலகீனம் ஏற்படாது.
# வயிற்றுப்புற கிளை

## முக்கிய தண்டுவட நரம்பு பின்னல்கள்

மனித உடலில் உள்ள சில தண்டுவட நரம்பு பின்னல்கள் முறையே கழுத்து, மேற்கை, நாரி மற்றும் திருவெலும்பு தண்டுவட நரம்பு பின்னல் ஆகும். கழுத்து தண்டுவட நரம்பு பின்னல் சி1 முதல் சி4 வரையிலான தண்டுவட நரம்புகளின் வயிற்றுப்புற கிளைகளால் ஆனது. மேற்கை தண்டுவட நரம்பு பின்னல் சி5 முதல் டி1 வரையிலான தண்டுவட நரம்புகளின் வயிற்றுப்புற கிளைகளால் ஆனது. நாரி தண்டுவட நரம்பு பின்னல் எல்1 முதல் எல்4 வரையிலான தண்டுவட நரம்புகளின் வயிற்றுப்புற கிளைகளால் ஆனது. திருவெலும்பு தண்டுவட நரம்பு பின்னல் எல்4 முதல் எஸ்4 வரையிலான தண்டுவட நரம்புகளின் வயிற்றுப்புற கிளைகளால் ஆனது.
# அசர்பைஜானில் அறிவியலும் தொழினுட்பமும்

**அசர்பைசானில் அறிவியலும் தொழினுட்பமும் ** *(Science and technology in Azerbaijan)* பொதுவாக அசர்பைசான் அரசின் கொள்கைகளில் அனைத்து அங்கங்களிலும் பாதிப்பை ஏற்படுத்தும் ஒரு துறை ஆகும். அசர்பைசான் தேசிய அறிவியல் கழகம் இத்துறையில் தேசியக் கொள்கையை நாட்டில் அமல்படுத்துவதற்கான அறிவியல் மற்றும் தொழில்நுட்பத்திற்கான மைய நிறுவனமாகக் கருதப்படுகிறது .
# அசர்பைஜானில் அறிவியலும் தொழினுட்பமும்

## அறிவியல் கொள்கை

அறிவியல் மற்றும் தொழில் நுட்பத்தில் நிலையான மேம்பாட்டு நடவடிக்கைகளை வழங்குதல், அறிவியல் மற்றும் தொழில்நுட்பத் திறன்களைப் பராமரித்தல், அறிவியல் தொழில் நுட்பத்தில் அதிகமான தகுதிவாய்ந்த மனித வளங்களை உருவாக்குவது, மற்றும் அறிவியல் பணி சார்ந்த தொழிலாளர்களின் தொழிலாளர் மதிப்பை அதிகப்படுத்துதல் போன்றவை அறிவியல் கொள்கையின் முக்கிய முன்னுரிமைகளாகக் கருதப்படுகின்றன . அசைபைசானின் தேசிய அறிவியல் கழகத்தின் அறிவியல் நடவடிக்கைகளின் திறனை அதிகரிப்பதற்காக பல செயல்முறைகள் வரையறுக்கப்பட்டுள்ளன. நாட்டிலுள்ள சமூக-பொருளாதார மற்றும் பிற துறைகளில் வெற்றி பெற்ற விஞ்ஞான ஆராய்ச்சிகளின் முடிவுகளைப் பயன்படுத்தி பல்கலைக்கழகங்களுக்கும் அறிவியல் நிறுவனங்களுக்கும் இடையிலான உறவுகளை ஒருங்கிணைப்பது, அறிவியல் வல்லுநர்களை முறையாகப் பயன்படுத்திக் கொள்வது உள்ளிட்டவை அவற்றில் சிலவாகும்.
அசர்பைசானில் அறிவியல் மற்றும் தொழில்நுட்பத்தினை மேம்படுத்துவதற்கான ஓர் அபிவிருத்தித் திட்ட்த்தை அசர்பைசான் தேசிய அறிவியல் கழகத்தின் நிலையான ஆட்சிக்குழு தயாரித்திருக்கிறது. சமூக-பொருளாதார பிரச்சினைகளைத் தீர்ப்பதில் அறிவியல் மற்றும் தொழில்நுட்பத்தின் பங்களிப்பை விரிவுபடுத்துதல், புத்தாக்கச் செயன்முறைகளை வலுப்படுத்துவது மற்றும் நாட்டின் தகவல் வளங்களை அதிகரித்தல் ஆகிய முக்கிய கொள்கைகளை இத்திட்டம் உள்ளடக்கியுள்ளது.
# அசர்பைஜானில் அறிவியலும் தொழினுட்பமும்

## அறிவியல் கொள்கை

### அறிவியல் திறன்சார் திட்டத்தின் முக்கிய இலக்குகள்

- நாட்டின் தற்போதைய மற்றும் முன்னுரிமையுள்ள கோரிக்கைகளுக்கு அசர்பைசானில் உள்ள அறிவியலின் கட்டமைப்பு மற்றும் அதன் உள்ளடக்கத்தை நாட்டின் தற்போதைய மற்றும் முன்னுரிமையுள்ள கோரிக்கைகளுடன் பொருத்தி வரையறை செய்தல்
- உலக அறிவியல் மற்றும் தொழில்நுட்பத்தின் போக்குகளுக்கேப நாட்டின் அறிவியல் முன்னேற்றங்களை உறுதிப்படுத்துதல்
- நாட்டின் பொருளாதார வளர்ச்சியில் விஞ்ஞானத்தின் பங்கை அதிகரிக்கச் செய்வது.
- அறிவியல் தொழில் நுட்ப திறன் வாய்ந்த மனித வளங்களை அதிகரிப்பதற்கு அறிவியல் தொழிலாளர்களுக்கு பயிற்சி அளித்தல் மற்றும் அறிவியல் பிரச்சினைகளைத் தீர்ப்பதற்கான நிபுணத்துவமிக்கவர்களை உருவாக்கும் வசதிகளிருத்தல்
- சமூக-பொருளாதார மற்றும் சமூக-கலாச்சார சிக்கல்கள்களை தீர்ப்பதில் தொடர்புடைய விஞ்ஞான ஆராய்ச்சிகளுக்கு முன்னுரிமைகள் கொடுத்து வரையறுத்தல்
- அடிப்படை அறிவியல் ஆய்வுகளை விரிவுபடுத்துதல்
- அறிவியல் மற்றும் தொழில்நுட்ப துறையில் மேலாண்மை முறைமையை மேம்படுத்துதல்
- அறிவியல் ஆராய்ச்சி நிறுவனங்களில் அறிவியல் நிதி இயக்கமுறைகளை மேம்படுத்துதல்
அறிவியலிலும், தொழில்நுட்பத்திலும் உள்கட்டமைப்பை நவீனப்படுத்துதல் மற்றும் சட்ட-அறிவியல் அடிப்படையை உருவாக்குதல்
- அறிவியல் நிறுவனங்கள் மற்றும் பள்ளிகளைப் பாதுகாத்தல்
- அறிவியல் கல்வி மற்றும் உற்பத்திக்கு உரிய ஒருங்கிணைப்பு வழங்குதல்
- அறிவியல் தொழிலாளர்களின் சமூக நிலைமையை மேம்படுத்துதல்
- அறிவியல் தகவலை வழங்கும் வாய்ப்புகளை வலிமைப்படுத்துதல்
அனைத்துலக அறிவியல் அமைப்புகளுடன் தொடர்பு கொண்டு அசர்பைசான் நாட்டின் அறிவியல் செயற்பாடுகளை முடுக்கி விடுதல்
# அசர்பைஜானில் அறிவியலும் தொழினுட்பமும்

## அறிவியலுக்கு நிதி ஒதுக்கும் போக்குகள்

2016 ஆம் ஆண்டு அசர்பைசான் நாடு அதன் மொத்த உள்நாட்டு உற்பத்தியில் 0.2% நிதியை அறிவியல் வளர்ச்சிக்கு செலவழித்ததாக புள்ளிவிபரங்கள் தெரிவிக்கின்றன. 2000 ஆம் ஆண்டிலிருந்து இதே போக்கு நிலையாக உள்ளது.
அறிவியல் ஆராய்ச்சிகளில் அசர்பைசானின் பங்கு 2000 மற்றும் 2009 ஆம் ஆண்டுகளில் அந்நாட்டின் மொத்த உள்நாட்டு உற்பத்தியில் 0.3% ஆக இருந்த்து. இந்த அளவு 2016 ஆம் ஆண்டில் 0.2% ஆகக் குறைந்துள்ளது.
# அசர்பைஜானில் அறிவியலும் தொழினுட்பமும்

## அறிவியல் அமைப்புகளும் நிறுவனங்களும்

சமூக அறிவியல், மனிதாபிமான அறிவியல், மருத்துவ உயிரிய அறிவியல், இரசாயன அறிவியல், புவி அறிவியல் மற்றும் தொழில்நுட்ப அறிவியல் ஆகிய துறைகளில் அறிவியல் ஆய்வுகளை வழங்கும் முப்பத்தைந்திற்கும் மேற்பட்ட அறிவியல் நிறுவனங்கள் அசர்பைசான் நாட்டில் உள்ளன. தகவல் தொழில்நுட்ப நிறுவனம், கதிரியக்க இடர்பாடுகள் நிறுவனம், நாசுரெத்தின் துசி வானியற்பியல் ஆய்வகம், அமைப்புமுறை கட்டுபாட்டு நிறுவனம் கணிதவியல் நிறுவனம், இயக்கவியல் மற்றும் இயற்பியல் நிறுவனம், இயற்பியல் கணிதம், தொழில்நுட்ப அறிவியல் ஆகிய பிரிவுகளில் ஆய்வுகளை மேற்கொள்ளும் இயற்பியல் நிறுவனம், கனிம வேதியியல் மற்றும் வினையூக்கவியல் நிறுவனம், பலபடி பொருட்கள் நிறுவனம், பெட்ரோ வேதிப்பொருள் செயல்முறைகள் நிறுவனம், வேதிக்கூட்டுப் பொருள்கள் நிறுவனம் உள்ளிட்ட நிறுவனங்கள் வேதியியல் அறிவியியல் துறையின் கட்டுப்பாட்டில் இயங்குகின்றன. புவியியல் நிறுவனம், நிலவியல் நிறுவனம் , புவியியற்பியல் நிறுவனம், எண்ணெய் மற்றும் எரிவாயு நிறுவனம் போன்றவை புவி அறிவியல் துறையின் கட்டுப்பாட்டில் இயங்குகின்றன. இவை தவிர மரபணு வளங்கள் நிறுவனம், மர ஆய்வியல் நிறுவனம், அரிமானம் மற்றும் நீர்ப்பாசன நிறுவனம், மண் ஆய்வியல் நிறுவனம், வேளாண்மை நிறுவனம், நுண்ணுயிரியியல் நிறுவனம், உடலியங்கியல் நிறுவனம், தாவரவியல் நிறுவனம், மத்திய தாவரவியியல் பூங்கா, விலங்கியல் நிறுவனம், மூலக்கூற்று உயிரியல் நிறுவனம், உயிரி நுட்பவியல் நிறுவனம் போன்ற நிறுவனங்கள் உயிரியல் மற்றும் மருத்துவ அறிவியல் துறையின் கீழ் இயங்கிவருகின்றன. ஒட்டுமொத்தமாக 15 நிறுவனங்கள் சமூக மற்றும் மனிதாபிமான அறிவியல் துறையின் கீழ் இயங்குகின்றன. நாட்டுப்புற கலைகள் நிறுவனம், நிசாமி கஞ்சாவி என்ற பெயரில் இயங்கும் இலக்கியவியல் நிருவனம், கலை மற்றும் கட்டிடக் கலை நிறுவனம், மொழியியல் நிறுவனம், ஓலைச்சுவடிகள் நிறுவனம், தத்துவவியல் நிறுவனம், பொருளாதாரவியல் நிறுவனம், அறிவியல் வரலாறு நிறுவனம், தொல்பொருளியல் நிறுவனம், மனித இன அமைப்பியல் நிறுவனம் போன்றவை இவற்றுள் முக்கியமான நிறுவனங்கள் ஆகும்.
# அசர்பைஜானில் அறிவியலும் தொழினுட்பமும்

## அறிவியல் மேம்பாட்டு அறக்கட்டளை

குடியரசுத் தலைவர் ஆணைக்கு இணங்க 2009 ஆம் ஆண்டு இந்த அறக்கட்டளை நிறுவப்பட்டது. நாட்டின் விஞ்ஞான-தொழில்நுட்ப திறன்களை பராமரிப்பது மற்றும் அத்திறன்களை பொருளாதார வளர்ச்சியில் பயன்படுத்துவது, சமூகப் பிரச்சினைகளுக்குத் தீர்வு காண விஞ்ஞான ஆராய்ச்சித் திட்டங்களையும் இதர அறிவியல் நிகழ்வுகளையும் விரிவுபடுத்துவது, அரசாங்கத்தின் அறிவியல் மேம்பாட்டுத் திட்டங்களுக்கு நிதி ஆதாரத்தை வழங்குவது போன்றவை இந்த அறக்கட்டளையின் நோக்கங்களாகும்.
# அசர்பைஜானில் அறிவியலும் தொழினுட்பமும்

## உயர் தொழில்நுட்பப் பூங்காக்கள்

குடியரசுத்தலைவரின் 2016 ஆம் ஆண்டு நவம்பர் 8 ஆணைக்கிணங்க அசர்பைசானில் உயர் தொழில்நுட்பப் பூங்காக்கள் உருவாக்கப்பட்டன. தொழில் சார்ந்த உந்துதல் திட்டங்களின் பயன்பாட்டு வழிமுறைகளை நிறுவுதல், பேரளவு உற்பத்திக்கு ஏற்ற தொழில்நுட்ப கண்டுபிடிப்பு மற்றும் அறிவியல் மற்றும் தொழில்நுட்ப துறையில் நடைமுறை அறிவியல் நடவடிக்கைகளைச் செயல்படுத்துதல் போன்றவை உயர் தொழில்நுட்ப பூங்காவின் முக்கிய குறிக்கோள்கள் ஆகும் .
# அசர்பைஜானில் அறிவியலும் தொழினுட்பமும்

## முக்கிய அறிவியல் அறிஞர்கள்

அசர்பைசானைச் சேர்ந்த தெளிவுறு கணக் கோட்பாடு ஆய்வாளர் லோட்பி ஏ சாடேக் உள்ளுர் மற்றும் அனைத்துலக அறிவியலுக்கு பெரும் பங்களிப்பை நல்கியுள்ளார். நசீம் முராதோவ், ஆசாத் மிர்சாயான்சாடே, யூசிப் மாமாதாலியேவ், லெவ் லந்தௌ, கரிப் முர்சுதோவ், கலீல் கலந்தர், அலிக்ரம் அலியேவ், மசூத் அஃபாண்டியேவ் உள்ளிட்டோர் முக்கிய சில அறிவியல் அறிஞர்களாக அறியப்படுகிறார்கள்.
# அசர்பைஜானில் அறிவியலும் தொழினுட்பமும்

## அறிவியல் வெளியீடுகள்

இருபதுக்கும் மேற்பட்ட அறிவியல் செய்தி இதழ்கள் அசர்பைசான் நாட்டில் வெளியிடப்படுகின்றன. தகவல் தொழில்நுட்பவியல் பிரச்சினைகள், தகவல் சமூகத்தின் பிரச்சினைகள் உள்ளிட்டவை இதில் சிலவாகும். அசர்பைசான் தேசிய அறிவியல் கழகம் அறிவியலின் பல்வேறு பிரிவுகளில் அறிவியல் பத்திரிகைகளை வெளியிடுகிறது.
| அசர்பைசானும் அசர்பைசானிகளும் | 1 இதழ் , 4 குயர் தொகுதி | 280 | ஆங்கிலம்/ உருசிய மொழி |  |
| --- | --- | --- | --- | --- |
| [பயன்பாட்டு மற்றும் கணக்கிட்டு கணிதம் | 2 | 300 |  |  |
| உடலியக்கவியல் நிறுவனப் பரிவர்த்தனைகள் | 2 | 500 | அசர்பைசானி மொழி, உருசிய மொழி |  |
| நுண்ணுயிரியியல் நிறுவனப் பரிவர்த்தனைகள் | 1 | 100 | அசர்பைசானி மொழி, உருசிய மொழி |  |
| மண் அறிவியல் மற்றும் வேளாண் அறிவியல் நிறுவனப் பரிவர்த்தனைகள் | 1 | 150 | அசர்பைசானி மொழி, உருசிய மொழி |  |
| மரபணு மற்றும் தேர்வு அறிவியல் நிறுவனப் பரிவர்த்தனைகள் | காலமுறை அல்ல | 200 | அசர்பைசானி மொழி, உருசிய மொழி |  |
| விலங்கியல் நிறுவனப் பரிவர்த்தனைகள் | காலமுறை அல்ல | 200 | அசர்பைசானி மொழி, உருசிய மொழி |  |
| எல்டுரன் | ஆண்டுக்கு 2 இதழ்கள், 8 குயர் தொகுதி | 1000 | அசர்பைசானி மொழி |  |
| கிழக்கத்திய தத்துவத்தின் பிரச்சினைகள் செய்தி இதழ் | ஆண்டுக்கு 2 இதழ்கள், 9 குயர் தொகுதி | 250 | அசர்பைசான் மொழி, செருமானிய மொழி, ஆங்கிலம், பிரஞ்சு மொழி, துருக்கிய மொழி, பாரசீக மொழி, அரபி மொழி |  |
| கியெந்தர்சுனாசிலிக் | ஆண்டுக்கு 1 இதழ், 11 குயர் தொகுதி | 500 | அசர்பைசானி மொழி / ஆங்கிலம் |  |
| அசர்பைசான் தேசிய அறிவியல் கழகத்தின் துருக்கிய மொழிக்குடும்ப பத்திரிகை | ஆண்டுக்கு 1 இதழ், 8 குயர் தொகுதி | 250 | அசர்பைசானி மொழி, உருசிய மொழி |  |
| பெட்ரோ வேதியியல் மற்றும் எண்ணெய் சுத்திகரிப்பு செயல்முறை | 6 | ஆங்கிலம்/உருசிய மொழி |  |  |
| அசார்பைசானிய வேதியியல் பத்திரிகை | ஆண்டுக்கு 4 , 8 குயர் தொகுதி | 250 | அசர்பைசானி மொழி, உருசிய மொழி |  |
| அசர்பைசானிய வானியல் இதழ் | ஆண்டுக்கு 4 , 8 குயர் தொகுதி | 250 | அசர்பைசானி மொழி/ஆங்கிலம்/உருசிய மொழி |  |
| அசர்பைசானிய இயற்பியல் | ஆண்டுக்கு 4 , 8 குயர் தொகுதி | 250 | அசர்பைசானி மொழி/ஆங்கிலம்/உருசிய மொழி | } |  
மேலும் 2 அனைத்துலகப் பத்திரிகைகள் உட்பட அசர்பைசான் கல்வி அமைச்சகத்தின் கீழ் பல அறிவியல் பத்திரிகைகள் வெளியிடப்படுகின்றன. இந்த பத்திரிகைகளில் பெரும்பாலானவை பல்கலைக்கழகங்களில் வெளியிடப்படுகின்றன. அறிவியல் தொழில்நுட்பம் மற்றும் தொழில்துறை இதழ், "சுற்றுச்சூழல் மற்றும் நீர் தொழிற்துறை" உள்ளிட்ட 4 இதழ்கள் விஞ்ஞானத்துடன் இணைந்த இதழ்களாகக் கருதப்படுகின்றன.
# சியான்பே

**சியான்பே** என்பவர்கள் தற்கால மங்கோலியா, உள் மங்கோலியா மற்றும் வட கிழக்கு சீனாவின் கிழக்கு ஐரோவாசிய புல்வெளிகளில் வாழ்ந்த பழங்கால நாடோடி மக்கள் ஆவர். கி. மு. மூன்றாம் நூற்றாண்டின் இறுதியில் டொங்கு மக்கள் சியோங்னு மக்களால் தோற்கடிக்கப்பட்ட போது அவர்கள் உஹுவான் மற்றும் சியான்பே என்று இரு குழுக்களாக பிரிந்தனர். சியோங்னுவின் சன்யு யூலியுவை கி. பி. 87 இல் கொன்று முக்கியத்துவம் பெறும் வரை அவர்கள் பெரிய நாடோடி சக்திகள் மற்றும் ஆன் அரசமரபுக்கு துணை அரசாகவே இருந்தனர். சியோங்னுவை போல் இல்லாமல் சியான்பே அரசியலமைப்பானது நாடோடி மக்களாக, தங்களது காலங்களில் சீனர்களுக்கு ஒரு கருத்தொருமித்த சவாலை கொடுப்பதற்கான அமைப்பை கொண்டிருக்காமல் இருந்தது. மூன்று ராஜ்யங்களின் காலத்தில் பல்வேறு தோல்விகளை சந்தித்த பிறகு சியான்பே தெற்கு நோக்கி இடம் பெயர்ந்து சீன சமூகத்திற்கு அருகில் வாழத் தொடங்கினர். ஐந்து காட்டுமிராண்டிகளில் ஒருவராக அவர்கள், ஐந்து காட்டுமிராண்டிகளின் எழுச்சியில் பங்கேற்று வடக்கு வெயி போன்ற தங்களுக்கென சொந்தமான நிலங்களை சீனாவில் ஏற்படுத்தினர். இந்த மாநிலங்கள் சீனமயமாக்கலை எதிர்த்தும் ஆதரித்தும் பல்வேறு சமயங்களில் வந்தன. ஆனால் கடைசியில் தாங் அரசமரபின் காலத்தில் பொதுவான சீன மக்கள் தொகையுடன் இணைந்து விட்டன.
# முதலாவது கழுத்து தண்டுவட நரம்பு

**முதலாவது கழுத்து தண்டுவட நரம்பு** (சி1) கழுத்து முள்ளந்தண்டு வட பகுதியில் இருந்து வரும் முதல் தண்டுவட நரம்பு ஆகும்.
# முதலாவது கழுத்து தண்டுவட நரம்பு

## கழுத்து தண்டுவட நரம்பு பின்னல்

சி1, சி2, சி3, சி4 ஆகிய தண்டுவட நரம்புகள் ஒன்றிணைந்து கழுத்து தண்டுவட நரம்பு பின்னல் என்ற நரம்பு வலைபின்னலை உருவாக்குகிறது. இதில் இருந்து வரும் நரம்புகள் கழுத்து மற்றும் நெஞ்சின் மேல் பகுதியில் உள்ள தோல் மற்றும் தசைகளை கட்டுப்படுத்துகிறது.
# முதலாவது கழுத்து தண்டுவட நரம்பு

## நரம்பு வினியோகம்

இரு முதலாவது கழுத்து தண்டுவட நரம்பு கழுத்து முள்ளந்தண்டெலும்பு மற்றும் பிடர் எலும்புக்கு இடையே முள்ளந்தண்டு வடத்திலிருந்து பக்கத்திற்கு ஒன்றாக வெளியேறுகிறது. கழுத்து பகுதியில் அமைந்துள்ள தசைகளான
- Geniohyoid muscle
- Rectus capitis anterior muscle
- Longus capitis muscle
- Rectus capitis lateralis muscle
- Splenius cervicis muscle
- Rectus capitis posterior major muscle
- levator scapulae muscle
- Thyrohyoid muscle
- Omohyoid
- Sternohyoid
முதலிய தசைகளுக்கு நரம்பு வினியோகம் செய்கிறது.
# சியோங்னு

**சியோங்னு** என்பவர்கள் பண்டைய சீன ஆதாரங்களின் படி கிழக்கு ஆசிய புல்வெளியில் கி. மு. மூன்றாம் நூற்றாண்டிலிருந்து, கி. பி. 1 ஆம் நூற்றாண்டு வரை இருந்த நாடோடி மக்களின் பழங்குடியின கூட்டமைப்பு ஆகும். கி. மு. 209 க்கு பிறகு சியோங்னு பேரரசை அவர்களது உச்ச தலைவர் மொடு சன்யு நிறுவியதாக சீன ஆதாரங்கள் கூறுகின்றன.  
கி. மு. இரண்டாம் நூற்றாண்டின் போது அவர்களது முந்தைய பிரபுக்களான உயேசி, நடு ஆசியாவிலிருந்து இடம் பெயர்ந்த பிறகு வட கிழக்கு ஆசியாவின் புல்வெளிகளில், பிற்காலத்தில் மங்கோலியா என்று அழைக்கப்பட்ட பகுதியில் சியோங்னு முக்கிய சக்தியாக உருவாயினர். தற்போதைய சைபீரியா, உள் மங்கோலியா, கன்சு மற்றும் சிஞ்சியாங் ஆகியவற்றின் பகுதிகளிலும் சியோங்னு செயல்பாட்டில் இருந்தனர். அண்டை நாடுகளான தென் கிழக்கில் இருந்த சீன அரசமரபுகளுடன் இவர்களது உறவு முறையானது சிக்கலானதாக இருந்தது. சண்டை மற்றும் அமைதியான காலங்கள் மாறி மாறி வந்தன. இவர்களுக்கு இடையில் கப்பம் கட்டுதல், வணிகம் மற்றும் திருமண ஒப்பந்தங்கள் செய்யப்பட்டன.  
16 ராஜ்யங்களின் சகாப்தத்தின் போது இவர்கள் ஐந்து காட்டுமிராண்டிகளில் ஒருவராகக் கருதப்பட்டனர். 5 காட்டுமிராண்டிகளின் எழுச்சி என்று அழைக்கப்பட்ட சீன ஆட்சிக்கு எதிரான எழுச்சியில் இவர்கள் பங்கேற்றனர்.  
சியோங்னுவை மேற்காசிய புல்வெளிகளின் பிற்கால குழுக்களுடன் அடையாளப்படுத்தும் முயற்சிகள் இன்றும் சர்ச்சைக்குரியதாகவே உள்ளன. இவர்களுக்கு மேற்கில் சிதியர்கள் மற்றும் சர்மதியர்கள் இருந்தனர். சியோங்னுவின் மைய இன அடையாளமானது பல்வேறுபட்ட கருதுகோள்களின் பாடமாக உள்ளது. ஏனெனில் முக்கியமாக பட்டங்கள் மற்றும் தனிநபர் பெயர்கள் போன்ற ஒரு சில வார்த்தைகள் மட்டுமே சீன ஆதாரங்களில் பாதுகாக்கப்பட்டுள்ளன. *சியோங்னு* என்ற பெயர் ஹூனர்கள் அல்லது *ஹுனா* மக்களுடன் தொடர்புடையதாகக் கருதப்படுகிறது. இது ஒரு சிலரால் மறுக்கப்பட்டாலும் இவ்வாறு கருதப்படுகிறது. பிற மொழியியல் தொடர்புகள் - அவையும் சர்ச்சைக்குரியதாகவே உள்ளன - ஈரானிய அறிஞர்கள் உள்ளிட்டோரால் பரிந்துரைக்கப்படுகின்றன மங்கோலிய, துருக்கிய, உரலிக், எனிசை, திபெத்தோ-பருமிய அல்லது பல இன மொழிகள்.
# கழுத்து தண்டுவட நரம்பு பின்னல்

**கழுத்து தண்டுவட நரம்பு பின்னல்** என்பது சி1, சி2, சி3, சி4 ஆகிய தண்டுவட நரம்புகளின் முன்புற முதன்மை பிரிவுகள் ஒன்றிணைந்து உருவாக்கும் நரம்பு வலைபின்னல் ஆகும். இதில் இருந்து வரும் நரம்புகள் கழுத்து மற்றும் நெஞ்சின் மேல் பகுதியில் உள்ள தோல் மற்றும் தசைகளை கட்டுப்படுத்துகிறது.
# கழுத்து தண்டுவட நரம்பு பின்னல்

## அமைப்பு

கழுத்து தண்டுவட நரம்பு பின்னல் கழுத்துப் பகுதிகளில் இருபுறமும் கழுத்தெலும்புகளின் பக்கவாட்டில் அமைந்துள்ளது. மேலும் இந்த நரம்புகள் கழுத்தில் அமைந்த முன் மற்றும் பக்கவாட்டு தசைகளுக்கு அடியில் அமைந்துள்ளது. இதிலிருந்து வரம் நரம்புகள் பிடரியின் கீழ் பகுதி, காது மற்றும் கழுத்து, காறை எலும்பின் மேல் பகுதியில் உள்ள தோல் மற்றும் தசைகளை கட்டுப்படுத்துகிறது.
# கழுத்து தண்டுவட நரம்பு பின்னல்

## கிளைகள்

### தோல் நரம்பு கிளை

கழுத்து தண்டுவட நரம்பு பின்னலில் நான்கு தோல் நரம்பு கிளைகள் உள்ளன. அவைகள் முறையே
- சிறு பிடரி நரம்பு
- பெரும் செவி நரம்பு
- கிடைமட்ட கழுத்து நரம்பு
- மேல் காறை நரம்பு
# கழுத்து தண்டுவட நரம்பு பின்னல்

## கிளைகள்

### தசை நரம்பு கிளை

கழுத்து தண்டுவட நரம்பு பின்னலில் உள்ள தசை நரம்பு கிளைகள் முறையே
- அன்சா செர்வைகாலிஸ்
- பெர்னிக் நரம்பு
- சி1, சி2, சி3, சி4 கழுத்து நரம்பு
# மகாதேவபுரம், சூளகிரி வட்டம்

**மகாதேவபுரம்** (MAHADEVAPURAM) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# மகாதேவபுரம், சூளகிரி வட்டம்

## மக்கள்வகைப்பாடு

பி. குருபரப்பள்ளி ஊராட்சி ஊராட்சிக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவில் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 89 வீடுகள் உள்ளன. கிராமத்தின் மொத்த மக்கள் தொகையானது 371 ஆகும். இதில் ஆண்கள் எண்ணிக்கை 189, பெண்களின் எண்ணிக்கை 182 என உள்ளது.
# நாகாலாந்து முதலமைச்சர்களின் பட்டியல்

**நாகாலாந்து முதலமைச்சர்**, இந்திய மாநிலமான நாகாலாந்தின், அரசுத் தலைவர் ஆவார். இவர் ஐந்து ஆண்டு காலம் பதவியில் இருப்பார்.  
1963 ஆம் ஆண்டு முதல் ஏழு கட்சிகளிலிருந்து, பத்து பேர் நாகாலாந்தின் முதலமைச்சராக பதவி வகித்துள்ளனர். இதில் நாகா தேசியவாத அமைப்பின் சார்பாக முதன்முதலாக பி. சிலு ஆவோ என்பவர் முதலமைச்சராகப் பதவி வகித்தார். தற்போது தேசியவாத ஜனநாயக முற்போக்கு கட்சியைச் சேர்ந்த நைபியு ரியோ என்பவர் 08 மார்ச், 2018 முதல் முதலமைச்சராக பதவியில் உள்ளார்.
# நாகாலாந்து முதலமைச்சர்களின் பட்டியல்

## முதலமைச்சர்கள்

| எண் | பெயர் | ஆட்சிக் காலம் | கட்சி | ஆட்சிக் காலத்தின் நாட்கள் |
| --- | --- | --- | --- | --- |
# அரங்கம் (இதழ்)

## அரங்கம்

நாடக அரங்கக் கல்லூரி வெளியீடு
ஈழத்தில் 1978 இல் தோற்றம் பெற்ற நாடக அரங்க கல்லூரியின் சஞ்சிகையான அரங்கம் இருமாத இதழ் 1981 இல் வெளிவந்தது.
வேண்டியவாறு வேண்டிய விளைக்கும் வேட்கையில் வீறுடின் முயல்வோம் என்ற மஹாகவியின் கவிவரியை மேற்கோளாக கொண்டு வந்த இதழின் ஆசிரியர் வீ. எம். குகராஜா. துணை ஆசிரியர் எஸ். ரி. குமார்.
அரங்கியலுக்கென்றே தனித்துவமாக வந்த இதழில் நாடக வரலாறு, நாடக விமர்சனம், நடிகர் அறிமுகம், நாடக நிகழ்வுகள் என்று பல கட்டுரைகளையும் பகுதிகளையும் உள்ளடக்கியதாக உள்ளது.
80களில் யாழ்ப்பாணத்தில் நாடகத்துறையின் வளர்ச்சி பற்றி நோக்குவோருக்கு இந்த சஞ்சிகை முக்கிய ஆவணமாக அமைந்துள்ளது.
# நங்கநல்லூர் அர்த்தநாரீஸ்வரர் கோயில்

**நங்கநல்லூர் அர்த்தநாரீஸ்வரர் கோயில்** தமிழ்நாட்டில் சென்னை மாவட்டம், நங்கநல்லூர் என்னும் ஊரில் அமைந்துள்ள சிவன் கோயிலாகும்.
# நங்கநல்லூர் அர்த்தநாரீஸ்வரர் கோயில்

## வரலாறு

1961இல் காஞ்சி சங்கராசாசாரியரான சந்திரசேகர சரசுவதி சுவாமிகள் சென்னை நங்கநல்லூருக்கு வந்தபோது. அங்கு உள்ள குளக் கரையில் கவிழ்ந்துள்ள ஒரு சிவலிங்கமானது துணி துவைக்கும் கல்லாக பயன்படுவதைக் கண்டு வருந்தினார். தன் அடியார்களிடம் அந்த சிவலிங்கத்தை எடுத்து குளக் கரையில் பிரதிட்டைச் செய்யுமாறு கூறினார். இச்சிவனுக்கு அர்த்தநாரீஸ்வரர் என்று பெயரிட்டார். சுவாமிகளின் ஆணைப்படி இச்சிவலிங்கமானது குளக்கரையில் ஒரு கீற்றுக் கொட்டகையில் பிரதிட்டைச் செய்யப்ட்டு வழிபாடுகள் மேற்கொள்ளப்பட்டன. பின்னர் காலவோட்டத்தில் இக்கோயிலானது ஐந்து நிலை இராசகோபுரத்துடன் பெரிய கோயிலாக வளர்ச்சியடைந்தது.
# நங்கநல்லூர் அர்த்தநாரீஸ்வரர் கோயில்

## கோயில் அமைப்பு

இக்கோயிலில் அர்த்தநாரீஸ்வரர் கிழக்கு நோக்கி அமைந்துள்ளார். கோயிலானது ஐந்து நிலை இராசகோபுரம், கொடிமரம், நந்தி மண்டபம், மகாமண்டபம், அர்த்தமண்டபம், கருவறை ஆகிய கூறுகளைக் கொண்டுள்ளது. மகா மண்டபத்தில் பால விநாயகர், பால சுப்பிரமணியர் ஆகியோர் கிழக்கு நோக்கி உள்ளனர். மகா மண்டபத்தில் தெற்கு நோக்கியவாறு அர்த்தநாரீஸ்வரரி அம்மன் உள்ளார். மேலும் மகா மண்டபத்தில் பஞ்சலோகத்திலான நடராசர் சிவகாமி சிலைகள் தெற்கு நோக்கி பிரதிட்டைச் செய்யப்பட்டுள்ளன. கோட்ட தெய்வங்களாக தெற்குப்பகுதியில் நர்த்தன விநாயகர், தென்முகக் கடவுளும் உள்ளனர். கருவறையின் பின்புறத்தில் லிங்கோத்பவர் உள்ளார். கோட்டத்தின் வடக்குப் பகுதியியல் பிரம்மனும், துர்கையும் உள்ளனர். பிரகார வலத்தில் சண்டிகேசுவரர், ஸ்வாணாகாஷண பைரவர், நவக்கிரக சந்நிதி போன்றவை உள்ளன. தல மரமாக வில்வ மரம் உள்ளது.
# சி. கே. சதாசிவன்

**சி. கே. சதாசிவன்** *(C. K. Sadasivan)* என்பவர் 13 ஆவது கேரள சட்டமன்றத்தின் ஓர் உறுப்பினர் ஆவார். இவர் இந்தியப் பொதுவுடமைக் கட்சியின் மார்க்சிசுட்டு பிரிவைச் சேர்ந்தவராவார். கேரளாவின் ஆலப்புழா மாவட்டத்திலுள்ள காயம்குளம் சட்டப்பேரவைத் தொகுதியிலிருந்து இவர் தேர்ந்தெடுக்கப்பட்டார். முன்னதாக சதாசிவன் 1991, 1996 மற்றும் 2006 ஆம் ஆண்டுகளில் கேரள சட்டமன்றத்திற்கு தேர்ந்தெடுக்கப்பட்டிருந்தார்
# சி. கே. சதாசிவன்

## வகித்த பதவிகள்

- கயினாகாரி பஞ்சாயத்து உறுப்பினர்.
- மாவட்ட கர்சாகா தொழிலாளர் ஒன்றியத் தலைவர் மற்றும் அம்பலபுழா தாலுக்கா சேத்து தொழிலாளர் ஒன்றியத் தலைவர்
- அம்பலபுழா தாலுக்கா சுமை தூக்கும் மற்றும் கூலித் தொழிலாளர் ஒன்றியத் தலைவர், தேங்காய் நார் தொழிலாளர் ஒன்றியத் தலைவர்.
- மாநில மற்றும் மாவட்டக்குழு உறுப்பினர், சி,பி,ஐ
- நேரு கோப்பை படகுப் போட்டி செயற்குழு உறுப்பினர்
- படகு வீடுகள் மற்றும் தங்கும் விடுதிகள் தொழிலாளர் ஒன்றியத்தின் மாநிலத் தலைவர்
# சி. கே. சதாசிவன்

## தனிப்பட்ட வாழ்க்கை

சதாசிவம் 1953 ஆம் ஆண்டு பிப்ரவரி மாதம் 17 ஆம் தேதி குமரன் மற்றும் கார்தியாயினி தம்பதிகளுக்கு மகனாகப் பிறந்தார். பின் பீனாவை மணந்தார். இவருக்கு இரண்டு குழந்தைகள் உள்ளனர்.
# ரூபேசு

**ரூபேசு** *(Roopesh)* என்பவர் பிரவீன் என்ற புனைப்பெயரால் எல்லாராலும் அறியப்பட்ட கேரள மாநிலத்தின் இந்தியப் பொதுவுடமைக் கட்சி (மாவோயியம்) கட்சியின் தலைவராவார். கேரள மாநிலத்தின் காவல்துறையால் அதிகம் தேடப்பட்ட மாவோயியம் கட்சியின் தலைவர் ரூபேசு ஆவார்.
# ரூபேசு

## வாழ்க்கை

கேரளாவின் திருச்சூர் மாவட்டத்தில் பெரிங்கோட்டுகுரா என்னும் ஊரில் பிறந்த ரூபேசு அங்கேயே வளர்க்கப்பட்டார்.  
ரூபேசு சட்டத்தில் பட்டம் பெற்றவர் ஆவார். இந்தியப் பொதுவுடமைக் கட்சியின் (மார்க்சியம்-லெனினியம்), செங்கொடி, ஜனசக்தி. மக்கள் போர் பிரிவுகளின் மாணவர் அமைப்பில் பணிபுரிந்தார். கேரளாவில் இந்தியப் பொதுவுடமைக் கட்சி (மார்க்சியம்-லெனினியம்) கேரளாவில் ஆரம்பிக்கப்பட்டபோது ரூபேசு இக் கட்சியின் தலைவரானார்.
வசந்தத்திலே பூமரங்கள் என்ற ரூபேசு எழுதிய நாவல் மற்றும் மாவோயிசுட்டு ஆகிய புத்தகங்களை இரண்டு பதிப்பகங்கள் வெளியிட்டன
# தில்லி துடுப்பாட்ட அணி

**தில்லி துடுப்பாட்ட அணி (**The Delhi cricket team ) என்பது தில்லி சார்பாக உள்ளூர்ப் போட்டிகளில் விளையாடக்கூடிய இந்திய உள்ளூர் துடுப்பாட்ட அணி ஆகும். இதனை தில்லி துடுப்பாட்டக் கட்டுப்பாட்டு வாரியம் இதனை வழிநடத்துகிறது. இந்த அணி ரஞ்சிக் கோப்பைகளில் விளையாடி வருகிறது. அதில் ஏழு முறை வெற்றியாளராகவும் எட்டு முறை இரண்டாம் இடம்பெற்றுள்ளது. இதன் உள்ளூர் மைதானம் பெரோசா கோட்லா விளையாட்டரங்கமாகும்.
# தில்லி துடுப்பாட்ட அணி

## போட்டிகள்

ரஞ்சிக் கோபைத் தொடர்களில் வெற்றிகரமான பங்களிப்பை அளித்து வருகிறது. 1980களில் மூன்று முறையும் 1970 களில் இருமுறையும் வெற்றி கண்டுள்ளது. 1978 முதல் 1987 ஆண்டுகளுக்கு இடைப்பட்ட காலகட்டமானது தில்லி அணியின் பொற்காலமாக கருதப்படுகிறது.
# தில்லி துடுப்பாட்ட அணி

## போட்டிகள்

### ரஞ்சிக் கோப்பை

| 1976-77 | இரண்டாம் இடம் |  |
| --- | --- | --- |
| 1978-79 | **வெற்றி** |  |
| 1979-80 | **வெற்றி** |  |
| 1980-81 | இரண்டாம் இடம் |  |
| 1981-82 | **வெற்றி** |  |
| 1983-84 | இரண்டாம் இடம் |  |
| 1984-85 | இரண்டாம் இடம் |  |
| 1985-86 | **வெற்றி** |  |
| 1986-87 | இரண்டாம் இடம் |  |
| 1988-89 | **வெற்றி** |  |
| 1989-90 | இரண்டாம் இடம் |  |
| 1991-92 | **வெற்றி** |  |
| 1996-97 | இரண்டாம் இடம் |  |
| 2007-08 | **வெற்றி** |  |
| 2017-18 | இரண்டாம் இடம் | } |
# தில்லி துடுப்பாட்ட அணி

## போட்டிகள்

### இராணி கோப்பை

| 1980-81 | **வெற்றி** |  |
| --- | --- | --- |
| 1989-90 | **வெற்றி** | } |
# தில்லி துடுப்பாட்ட அணி

## போட்டிகள்

### விஜய் அசாரே கோப்பை

| 2012-13 | **வெற்றி** |  |
| --- | --- | --- |
| 2015-16 | இரண்டாம் இடம் |  |
| 2018-19 | இரண்டாம் இடம் | } |
# தில்லி துடுப்பாட்ட அணி

## போட்டிகள்

### சையது முஷ்டாக் அலி

| 2017-18 | **வெற்றி** | } |
| --- | --- | --- |
# அருணாசலப் பிரதேச துடுப்பாட்ட அணி

**அருணாசலப் பிரதேச துடுப்பாட்ட அணி** (The Arunachal Pradesh cricket team) என்பது அருணாசலப் பிரதேசம் சார்பாக இந்தியாவில் நடைபெறும் உள்ளூர் துடுப்பாடப் போட்டிகளில் விளையாடுகிறது. சூலை 2018இல் இந்த அணியானது 2018-19இல் நடைபெற உள்ள ரஞ்சிக் கோப்பை மற்றும் விஜய் அசாரே கோப்பைகளில் விளையாடும் என இந்தியத் துடுப்பாட்டக் கட்டுப்பாடு வாரியம் அறிவித்தது. ஆனால் இந்தத் தொடர்களுக்கு முன்னட்ர்ஹாக இந்த அணி எந்த முதல் தரத் துடுப்பாட்டப் போட்டிகளிலும் விளையாடவில்லை. 2018-19 தொடர்களுக்கு குருசரன் சிங் அணியின் பயிற்சியாளராக நியமிக்கப்பட்டார்.  
செப்டம்பர் 2018 இல் நடைபெற்ற 2018-2019 ஆம் ஆண்டிற்கான விஜய் அசாரே கோப்பையின் முதல் போட்டியில் மிசோரம் துடுப்பாட்ட அணியினை நான்கு இலக்குகளால் வீழ்த்தியது. இந்தத் தொடரில் எட்டு போட்டிகளில் விளையாடி இரண்டு போட்டிகளில் வெற்றி ,ஐந்து போட்டிகளில் தோல்வி ஒரு போட்டியில் முடிவு எட்டப்படவில்லை.
# அசாம் துடுப்பாட்ட அணி

**அசாம் துடுப்பாட்ட அணி (**The assam cricket team ) என்பது அசாம் சார்பாக உள்ளூர்ப் போட்டிகளில் விளையாடக்கூடிய இந்திய உள்ளூர் துடுப்பாட்ட அணி ஆகும். இதனை அசாம் துடுப்பாட்டக் கட்டுப்பாட்டு வாரியம் இதனை வழிநடத்துகிறது. இந்த அணி ரஞ்சிக் கோப்பை, விஜய் அசாரே கோப்பை, சைஅயது முஷ்டாக் அலி ஆகிய தொடர்களில் விளையாடி வருகிறது.
# அசாம் துடுப்பாட்ட அணி

## வரலாறு

1948-49 ஆம் ஆண்டில் நடைபெற்ற ரஞ்சிக் கோப்பைத் தொடரில் இந்த அணி அரிமுகமானது. அந்தப் போட்டியில் ரூபர்ட் கெட்டில் தலைவராக இருந்தார். 1951-52இல் நடைபெற்ற தொடரில் முத்ல்முறையாக வெற்றி பெற்றது. அந்தப் போட்டியில் அணித் தலைவர் பீட்டர் புல்லக் 103 ஓட்டங்கள் எடுத்து ஒரிசா அணிக்கு எதிராக வெற்றி பெற உதவினார்.
# போட்டாலேக்கைட்டு

**போட்டாலேகைட்டு** *(Botallackite)* என்பது Cu<sub>2</sub>(OH)<sub>3</sub>Cl என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். தாமிரத்தின் இரண்டாம் நிலைக் கனிமமான இது இங்கிலாந்திலுள்ள கோர்ன்வால் பகுதியிலுள்ள போட்டாலேகைட்டு சுரங்கத்தில் கிடைத்ததால் இப்பெயர் பெற்றது. அட்டாகேமைட்டு, பாராடாகேமைட்டு மற்றும் கிளினோ அட்டாகேமைட்டு கனிமங்களுடன் பல்லுருவமைப்பைக் கொண்டுள்ளது .  
ஒற்றைச்சரிவச்சுப் படிகத் திட்ட்த்தில் போட்டாலேகைட்டு படிகமாகிறது. மலைப்பச்சை நிறம் அல்லது பச்சை நிறத்தில் தனித்தன்மையான சரி பிளவு தோற்றத்தை வெளிப்படுத்துகிறது ..
# போட்டாலேக்கைட்டு

## கண்டுபிடிப்பும் தோற்றமும்

இங்கிலாந்திலுள்ள கோர்ன்வால் பகுதியிலுள்ள போட்டாலேகைட்டு சுரங்கத்தில் 1865 ஆம் ஆண்டு முதன்முதலில் இக்கனிமம் கண்டறியப்பட்டது. கிடைத்த இடத்தின் பெயர் கனிமத்திற்கு வைக்கப்பட்டது
தாமிரப்படிவுகள் காலநிலை மற்றும் உப்பு நீர் விளைவுகளால் போட்டாலேகைட்டு கனிமமாக உருவாகிறது . சல்பைடு கனிமங்கள் கடல்நீருடன் வினைபுரிவதால் உருவாகும் கரும்புகை படிவுகளில் இது உருவாகிறது. கடல்நீரில் வெளிப்படும் தாமிரத்தைக் கொண்டுள்ள கண்ணாடி போன்ற கனிமத்திலும் போட்டாலேக்கைட்டு தோன்றுகிறது. அட்டாகேமைட்டு, பராட்டாகேமைட்டு, புரோச்சேன்டைட்டு, கன்னெலைட்டு மற்றும் கிப்சம் போன்ற கனிமங்களுடன் கலந்து இக்கனிமம் சேர்ந்து காணப்படுகிறது .
# Module:ResolveEntityId

local p = {}  
function p._entityid(_,id,alt)
-- backwards compatibility for deprecated _entityid function
return p._id(id,alt)
end  
function p._id(id,alt)
if type(id) == 'string' then
id = mw.ustring.upper(mw.ustring.sub(id,1,1))..mw.ustring.sub(id,2)
if mw.ustring.match(id,'^Q%d+$') then
-- id is in the proper format for a Wikidata entity
if mw.wikibase.isValidEntityId(id) then
-- id is valid
id = mw.wikibase.getEntity(id)
if id then
-- entity exists
return id.id
end
end
else
id = mw.wikibase.getEntityIdForTitle(id)
if id then
-- id is a title that matches a Wikidata entity
local instanceOf = mw.wikibase.getBestStatements(id, 'P31')[1] --instance of
if instanceOf and instanceOf.mainsnak.datavalue.value.id ~= 'Q4167410' then
-- not disambiguation
return mw.wikibase.getEntity(id).id
elseif instanceOf == nil then
-- id is a title, but is missing an instance-of value
return mw.wikibase.getEntity(id).id
end
end
end
end
return alt or nil
end  
function p.entityid
return p._id(.args[1], .args[2])
end  
return p
# மலகலக்கி

**மலகலக்கி** (MALAGALAKKI) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# மலகலக்கி

## மக்கள்வகைப்பாடு

சின்னாரன்தொட்டி ஊராட்சிக்கு உட்பட்ட இந்த ஊரானது ஒசூரில் இருந்து 36 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 56 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 157 வீடுகள் உள்ளன. கிராமத்தின் மொத்த மக்கள் தொகையானது 812 ஆகும். இதில் ஆண்கள் எண்ணிக்கை 397, பெண்களின் எண்ணிக்கை 415 என உள்ளது.
# மாரண்டபள்ளி

**மாரண்டபள்ளி** (MARANDAPALLI) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# மாரண்டபள்ளி

## மக்கள்வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 292 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 963 வீடுகள் உள்ளன. கிராமத்தின் மொத்த மக்கள் தொகையானது 4663 ஆகும். இதில் ஆண்கள் எண்ணிக்கை 2355, பெண்களின் எண்ணிக்கை 2308 என உள்ளது. மக்களின் கல்வியறிவு விகிதமானது 50.7% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# மருதாண்டபள்ளி

**மருதாண்டபள்ளி** (MARUDHANDAPALLI) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# மருதாண்டபள்ளி

## அமைவிடம்

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 292 கிலோமீட்டர் தொலைவிலும் உள்ளது.
# மட்டம்பள்ளி

**மட்டம்பள்ளி** (MATTAMPALLI) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# மட்டம்பள்ளி

## அமைவிடம்

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 292 கிலோமீட்டர் தொலைவிலும் உள்ளது.
# மேலுமலை

**மேலுமலை** (MELUMALAI) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# மேலுமலை

## மக்கள்வகைப்பாடு

இந்த ஊரானது சூளகிரியில் இருந்து 14 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 22 கிலோமீட்டர் தொலைவிலும், மாநிலத் தலைநகரான சென்னையில் இருந்து 281 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 275 வீடுகள் உள்ளன. கிராமத்தின் மொத்த மக்கள் தொகையானது 1153 ஆகும். இதில் ஆண்கள் எண்ணிக்கை 581, பெண்களின் எண்ணிக்கை 572 என உள்ளது. மக்களின் கல்வியறிவு விகிதமானது 55.7% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# மருத்துவ சிகிச்சை

**மருத்துவ சிகிச்சை** (ஆங்கிலம்:**Treatment** மற்றும் **Therapy**; பொதுவாக **tx**, **Tx**, அல்லது **T<sub>x</sub>** என குறிக்கப்படுகிறது.) என்பது ஆரோக்கியம் சம்பந்தப்பட்ட பிரச்சனைகளை சரிசெய்ய பயன்படும் ஒரு வழிமுறை ஆகும். பெரும்பாலும் நோய்களை கண்டறிந்து பின் சிகிச்சையளிக்கப்படும். உதாரணமாக மருத்துவ துறையில் உளவியலாளர்கள் மற்றும் பல மனநலம் சார்ந்த தொழில்முறையாளர்கள், மனநல மருத்துவர்கள், மனநல மருத்துவ செவிலியர்கள் கலந்தாய்வாளர்கள் மற்றும் மருத்துவம் சார்ந்த சமூக பணியாளர்கள் முதலானோர் கூட்டாக இணைந்து உளவியல் சிகிச்சை வழங்குகின்றனர். ஆங்கில சொல்லான **Therapy** இலத்தீன் மொழில் உள்ள **Therapīa** என்ற சொல்லில் இருந்து வந்தது (மேலும் ). மருத்துவ சிகிச்சைகளின் விதிப்படி அணைத்து மருத்துவ சிகிச்சைகளுக்கும் சிகிச்சை வழங்குதலுக்கான அறிகுறிகள் மற்றும் எதிரான அறிகுறிகள் என உள்ளது
# மருத்துவ சிகிச்சை

## வகைப்பாடு

மருத்துவ சிகிச்சை என்பது பல சிகிச்சை முறைகளைக் கொண்டு பல வகைகளின் வகைகளாக வழங்கப்படுகிறது.
# மருத்துவ சிகிச்சை

## வகைப்பாடு

### நோக்கத்தின் அடிப்படையில் வகைப்பாடு

- முதன்மையான சிகிச்சை
- பாலமான சிகிச்சை
- ஒருங்கிணைந்த சிகிச்சை
- குணப்படுத்தும் சிகிச்சை
- உறுதியான சிகிச்சை
- இலக்கு சிகிச்சை
- அனுபவம் வாய்ந்த சிகிச்சை
- நிலையான சிகிச்சை
- கண்டறியும் சிகிச்சை
- பராமரிப்பு சிகிச்சை
- நோய்த்தடுப்பு சிகிச்சை
- காப்பு சிகிச்சை
- படிநிலை சிகிச்சை
- ஆதரவு சிகிச்சை
- முறையான சிகிச்சை
# மருத்துவ சிகிச்சை

## வகைப்பாடு

### காலவரிசை அடிப்படையில் வகைப்பாடு

- முதலுதவி சிகிச்சை
- தீவிர சிகிச்சை
- புற நோயாளி சிகிச்சை
- வீட்டு பராமரிப்பு
- முதல் நிலை சிகிச்சை
- இரண்டாம் நிலை சிகிச்சை
- மூன்றாம் நிலை சிகிச்சை
- பின்தொடர்தல் சிகிச்சை
# மருத்துவ சிகிச்சை

## வகைப்பாடு

### சிறப்பு அமைப்பு அடிப்படையில் சிகிச்சை

இந்த அடிப்படையில் இயற்பியல் காரணிகள் (வெப்பம், குளிர், கதிர்வீச்சு, மின்காந்த அலை, ஒளி அலை மற்றும் ஒலி அலை), வேதியல் காரணிகள் (கனிமம் மற்றும் கரிமம்), மின் சாதனங்கள், உயிரியல் காரணிகள் மற்றும் இயற்கை காரணிகள் (நீர், நெருப்பு, காற்று மற்றும் மண்) முதலியவற்றைக் கொண்டு மருத்துவ சிகிச்சை வழங்கப்படுகிறது.
# தசை தூண்டுதல் மின் சிகிச்சை

**தசை தூண்டுதல் மின் சிகிச்சை** (ஆங்கிலம்:**Electrical Muscle Stimulation**) என்பது மின்னாற்றல் சிகிச்சையின் ஒரு வகையாகும். மின் தூண்டுதல் என்ற மின்சாதன பொருளைக் கொண்டு மருத்துவ சிகிச்சை வழங்கும் முறை ஆகும். இது இயன்முறை மருத்துவ பிரிவில் பயன்படுத்தப்படுகிறது.
# தசை தூண்டுதல் மின் சிகிச்சை

## சிகிச்சை

தசை, எலும்பு மற்றும் நரம்பு பாதிப்பால் உருவாகும் தசை பலகீனம் இந்த மருத்துவ சிகிச்சை முறையால் குணப்படுத்த முடியும். தற்போது பலவிதமான மின் சாதனங்கள் வந்துள்ளது. விளையாட்டு வீரர்கள் தங்கள் தசைகளுக்கு நன்கு சுருங்கி விரியும் தன்மையை பராமரிக்க இந்த சாதனங்களை சிகிச்சைகளுக்காக பயன்படுத்தி வருகின்றனர். இந்த சிகிச்சை பற்றிய பல ஆராய்ச்சி கட்டுரைகள் உள்ளன.
# தசை தூண்டுதல் மின் சிகிச்சை

## பயன்கள்

- தசை வலுவடையும்
- இரத்த ஓட்டம் சீராகும்
- வீக்கம் குறையும்
- தசையில் உள்ள அதிகப்படியான கொழுப்பை குறைக்கும்
- தசையின் வளர்சிதை மாற்றத்தை அதிகரிக்கும்
# தசை தூண்டுதல் மின் சிகிச்சை

## வரலாறு

லூய்கி கால்வானி (1761) என்பரே முதன்முதலில் மின் காரணிகள் தசைகளை தூண்டுகிறது என அறிவியல் பூர்வமாக நிரூபித்து காட்டினார். 19 மற்றும் 20 ஆம் நூற்றாண்டுகளில் பல ஆராய்ச்சி கட்டுரைகள் மின் காரணிகள் தசைகளில் அசைவுகளை ஏற்படுத்துகிறது என நிரூபித்தன இதன் மூலம் உடல் இயக்கத்தில் மின் காரணிகள் நிரந்தர மாற்றத்தை ஏற்படுத்த முடியும் என கண்டுபிடித்தனர். 1960 ஆம் ஆண்டுகளில் சோவியத் ஒன்றியம் விளையாட்டு அறிவியலின் விஞ்ஞானிகள் இந்த சிகிச்சை மூலம் 40% தசை ஆற்றலை உருவாக்க முடியும் என நிரூபித்தனர். தற்போதய ஆராய்ச்சியின் படி இந்த சிகிச்சை முறை தசைகள், குருதிக்குழல்கள் மற்றும் நரம்புகளைத் தூண்டுகிறது.
# மத்திய பொஹிமியா

**மத்திய பொஹிமியா** என்பது செக் குடியரசு நாட்டின் நிர்வாக பிரிவுகளில் ஒன்றாகும். இப்பிரிவு வரலாற்று சிறப்பும் புகழும்பெற்ற பொஹிமியா பகுதியின் மத்தியப் பகுதியை உள்ளடக்கியதாகும். இப்பகுதியின் தலைநகரம் செக் குடியரசின் தலைநகரமான பிராகா, எனினும் அந்நகரம் மத்திய பொஹிமியா பகுதியின் கீழ் இல்லை என்பது குறிப்பிடத்தக்கது. **மத்திய பொஹெமியா** பரப்பளவின் அடிப்படையில் செக் குடியரசின் மிகப் பெரிய பகுதியாகும். இது 11,014 சதுர கிலோமீட்டர் பரப்பளவில் உள்ளது, நாட்டின் மொத்த பரப்பளவில் கிட்டத்தட்ட 14% உள்ளடக்கியுள்ளது.
# மத்திய பொஹிமியா

## நிர்வாக பிரிவுகள்

மத்திய பொஹிமியா பிராந்தியம் 12 மாவட்டங்களாக பிரிக்கப்பட்டுள்ளது:  
1. பெனிசோவ்
1. பெரோன்
1. கிளாட்னோ
1. கோளின்
1. குட்னா ஹோரா
1. மேல்னிக்
1. மிலாடா போல்ஸ்லாவ்
1. நைம்பர்க்
1. பிராகா-மேற்கு
1. பிராகா-வடக்கு
1. பிரிபிராம்
1. ராகோவ்நிக்
# பெனடிக்ட் வோங்

**பெனடிக்ட் வோங்** (பிறப்பு: 3 சூலை 1971) ஒரு ஆங்கில திரைப்பட நடிகர் ஆவார். இவர் 1992 ஆம் ஆண்டு முதல் தொலைக்காட்சித் தொடர்கள், திரைப்படங்கள் மற்றும் மேடை நாடகங்களில் நடித்து வருகின்றார். இவர் நெற்ஃபிளிக்சு என்ற இணையத்தளத்தில் 'மார்கோ போலோ' (2014-2016) என்ற தொடரில் குப்லாய் கான் என்ற கதாபாத்திரத்திலும், 2015ஆம் ஆண்டு த மார்சன் என்ற திரைப்படத்திலும் நடித்ததன் மூலம் அறியப்படும் நடிகர் ஆவார்.  
இவர் டாக்டர் ஸ்ட்ரேஞ்ச் (2016) என்ற திரைப்படத்தில் மாவல் திரைப் பிரபஞ்சம் கதாப்பாத்திரமான வோங் என்ற சூப்பர் ஹீரோ கதாபாத்திரத்தில் நடித்துள்ளார். இதைத் தொடர்ந்து அவெஞ்சர்ஸ்: இன்பினிட்டி வார் (2018) என்ற திரைப்படத்திலும் நடித்துள்ளார்.
# லூய்கி கால்வானி

**லூயி கால்வானி** (; ; ; 9 செப்டம்பர் 1737 – 4 டிசம்பர் 1798) ஒரு இத்தாலிய நாட்டவர் ஆவார். இவர் ஒரு உயிரியல் ஆராய்ச்சியாளர், மருத்துவர், இயற்பியல் ஆராய்ச்சியாளர் மற்றும் தத்துவவாதி ஆவார்.
# லூய்கி கால்வானி

## கண்டுபிடிப்பு

இவர் மின்னாற்றல் சிகிச்சையின் முன்னோடி எனவே உயிர் மின்காந்த அலையியல் துறையில் அறியப்படுபவர். 1780 ஆம் ஆண்டு இவர் இறந்த தவளையின் கால் தசைகளில் மின்னாற்றலை செலுத்தி சோதனை செய்யும் போது அதன் கால் திருகியதைக் கொண்டு மின் காரணிகள் தசைகளை தூண்டும் என கண்டுபிடித்தார். இதுவே உயிர் மின்னாற்றல் துறையில் பல ஆராய்ச்சிகள் மற்றும் கண்டுபிடிப்புகள் வர காரணமாக இருக்கிறது. இந்த துறையில் திசுக்கள், தசைகள் மற்றும் நரம்புகளுக்கு இடையே செயல்படும் மின் சமிக்ஞைகளைப் பற்றிய பல ஆராய்ச்சிகள் நடந்து வருகிறது.  
கால்வானியின் மனைவி கால்வானியின் தனித்துவ ஆராய்ச்சிகளை ஊக்குவித்தும் அவருக்கு உதவியாக இருந்துள்ளார். தாம் இறக்கும் வரை தனது கணவனான கால்வானிக்கு ஆலோசனை வழங்கி, கலந்தாய்வு செய்து வந்தார். இந்த காலகட்டத்தில் இவருக்கு அறிவியல் சார்ந்த மதிப்பு கிடைக்கவில்லை தன் கணவனுடைய ஆய்வகத்திலேயே கழித்தார்.
# பிர்னோ

**பிர்னோ** என்பது மக்கள்தொகை மற்றும் பரப்பளவு அடிப்படையில் செக் குடியரசின் இரண்டாவது மிகப்பெரிய நகரமாகும். இது பழம்பெரும் மொராவியாப் பகுதியின் தலைநகராகவும், மொராவியாவில் உள்ள மிகப்பெரிய நகரமாகவும் உள்ளது.  
பிர்னோ என்பது தென் மொராவியா பகுதியின் நிர்வாக மையமாகும், அதில் பிர்னோ தனி மாவட்டமாக ( பிர்னோ-சிட்டி மாவட்டம் ) அமைந்துள்ளது. ஸ்விட்டாவா நதி மற்றும் ஸ்வ்ராட்கா நதி ஆகியவை சங்கமிக்கும் இடத்தில் இந்நகரம் அமைந்துள்ளது. இந்நகரம் சுமார் 400,000 மக்கள்தொகையைக் கொண்டுள்ளது. இதன் பெருநகரப் பகுதி 800,000 க்கும் அதிகமான மக்கள்தொகையையும்,
# பிர்னோ

## மக்கள்தொகை

2011 மக்கள் தொகை கணக்கெடுப்பின்படி, பிர்னோவின் மக்கள்தொகை 385,913 ஆகும். செக் இனத்தினர் (51.6%), மொராவியர்கள் (18.7%), ஸ்லோவாக்கியர்கள் (1.5%), உக்ரேனியர்கள் (0.9%), வியட்நாமியர்கள் (0.4%), மற்றும் போல் இனத்தினர் (0.2%) ஆகிய இன மக்கள் இங்கு வாழ்கின்றனர்.
# மெழுகு சிகிச்சை

**மெழுகு சிகிச்சை** (ஆங்கிலம்:**Wax Bath**) என்பது மெழுகினைப் அல்லது **மெழுகு ஒத்தடம்** பயன்படுத்தி உடலில் ஏற்படும் சில மருத்துவ குறைபாடுகளை சரி செய்ய உதவும் சிகிச்சை முறை ஆகும். இது **மெழுகுக்குளியல்** எனவும் அழைக்கப்படுகிறது. இது இயன்முறைமருத்துவ துறையில் பயன்படுத்தப்படுகிறது.
# மெழுகு சிகிச்சை

## வழிமுறைகள்

மெழுகு சிகிச்சையில் பாராஃபின் மெழுகு பயன்படுத்தப்படுகிறது. இதன் உருகு நிலை சுமார் 40° ஆகும், மேல் செல்லும் போது உருவாகிறது. எனவே இதன் உருகுநிலை வெப்பத்தைப் பயன்படுத்தி சிகிச்சை அளிக்கப்படுகிறது. கொள்கலனில் மெழுகு மின்முனையால் உருக்கப்படும் இதன் வெப்பநிலை வெப்பநிலைக்காப்பி மூலம் கட்டுப்படுத்தப்படுகிறது. பின் பருத்தியால் ஆன துண்டு துணியை உருகிய மெழுகில் நனைத்து பிழிந்து நோயாளியின் உடலில் சிகிச்சையளிக்கவேண்டிய இடத்தில் ஒத்தடம் வைக்கப்படும். இதுபோல் ஒரு வேளையில் பல முறை (சராசரியாக 5 முறை) சிகிச்சையளிக்கப்படும்.
# மெழுகு சிகிச்சை

## சிகிச்சைக்கான அறிகுறிகள்

- தசை வலி
- மூட்டு வலி
- மூட்டு இருக்கம்
- நாட்பட்ட வீக்கம்
- தசைப்பிடிப்பு
# மெழுகு சிகிச்சை

## எதிரான அறிகுறிகள்

- புற்றுநோய்
- காயம்
- உணர்ச்சியின்மை
- தோல் சார்ந்த வியாதிகள்
# மெழுகு சிகிச்சை

## பயன்கள்

- வலி குறையும்
- வீக்கம் குறையும்
- இரத்த ஓட்டம் சீராகும்
- வளர்சிதை மாற்றம் அதிகரிக்கும்
- தசைப்பிடிப்பு குறையும்
- மூட்டு பிடிப்பு குறையும்
# தென் மொராவியா

**தென் மொராவியா** செக் குடியரசின் ஒரு நிர்வாக பிரிவு ஆகும். இப்பகுதி அதன் வரலாற்றுப் பகுதியான மொராவியாவின் தென்மேற்கு பகுதியில் அமைந்துள்ளது (ஜொபொவா லோட்டா பொஹிமியாப் பகுதிக்கு உட்பட்டது) உள்ளது. இதன் தலைநகரம் பிர்னோ, செக் குடியரசின் இரண்டாவது பெரிய நகரம் ஆகும். இப்பகுதி 1,169,000 மக்கள்தொகையினைக் கொண்டுள்ளது (2013 ஜூன் 30 இல்). இதன் மொத்த பரப்பளவு 7,196.5 &nbsp; சதுர கிலோ மீட்டராகும்.
# தென் மொராவியா

## நிர்வாக பிரிவுகள்

தெற்கு மொராவியா 7 மாவட்டங்களாக பிரிக்கப்பட்டுள்ளது.
# தென் மொராவியா

## மக்கள் தொகை

| பிர்னோ | 385,913 | 230 | பிர்னோ-நகர மாவட்டம் |
| --- | --- | --- | --- |
| நாஜ்மோ | 34,097 | 66 | நாஜ்மோ மாவட்டம் |
| ஹொடொனின் | 25,479 | 63 | ஹொடொனின் மாவட்டம் |
| பிரெக்லாவ் | 25,098 | 77 | பிரெக்லாவ் மாவட்டம் |
| வைஸ்கொவ் | 21,687 | 50 | வைஸ்கொவ் மாவட்டம் |
| பிளான்ஸ்கோ | 20,852 | 45 | பிளான்ஸ்கோ மாவட்டம் |
| கைஜோவ் | 11,599 | 30 | ஹொடொனின் மாவட்டம் |
| பாஸ்கோவிஸ் | 11,454 | 28 | பிளான்ஸ்கோ மாவட்டம் |
| குரிம் | 10,804 | 17 | பிர்னோ-நாடு மாவட்டம் |
| இவான்ஸைஸ் | 9,571 | 48 | பிர்னோ-நாடு மாவட்டம் |
| திஸ்னோவ் | 8,663 | 17 | பிர்னோ-நாடு மாவட்டம் |
# பிலிப் எட்வர்ட் ஆன்டன் வான் லெனார்ட்

**பிலிப் எட்வர்ட் ஆன்டன் வான் லெனார்ட்** (ஆங்கிலம்:Philipp Eduard Anton von Lenard, பிறப்பு:7 சூன் 1862, இறப்பு:20 மே 1947) செருமானிய இயற்பியலறிஞர் மற்றும் இயற்பியலுக்கான நோபல் பரிசுயினை 1905 இல் வென்றவர். எதிர்முனைக் கதிர்கள் மற்றும் அவற்றின் இயல்புகள சார்பான ஆராய்ச்சியிற்கு நோபல் பரிசு வழங்கப்பட்டது. யூத எதிர்ப்புக் கொள்கையினைக் கடைப்பிடித்தார். 1920களில் நாசிசம் மற்றும் இட்லர் இற்கு வெளிப்படையாக தனது ஆதரவைத் தெரிவித்தார். ஆல்பர்ட் ஐன்ஸ்டைன்யின் இயற்பியல் பங்களிப்புகளை "யூதர்கள் இயற்பியல்" என்று கூறினார்.
# பிலிப் எட்வர்ட் ஆன்டன் வான் லெனார்ட்

## விருதுகள் மற்றும் பதக்கங்கள்

- அரச கழகம்: ரம்பர்டு பதக்கம், 1896
- மட்டெயுச்சி பதக்கம், 1896
- பிரென்சு இயற்பியல் அகாதமி: *பிரிக்சு லெ காசே*, 1897
- பிராங்கிளின் பதக்கம், 1932
- இயற்பியலுக்கான நோபல் பரிசு, 1905
- 2008 இல் நிலாவின் வட துருவத்திலுள்ள ஒரு பள்ளத்திற்கு இவரது பெயரிடப்பட்டது.
# பிலிப் எட்வர்ட் ஆன்டன் வான் லெனார்ட்

## புத்தகங்கள்

-
-
-
-
-
-
-
- Lenard, Philipp (1931) (in German). *Erinnerungen eines Naturforschers*. New edition: *Erinnerungen eines Naturforschers – Kritische annotierte Ausgabe des Originaltyposkriptes von 1931/1843* (Arne Schirrmacher, ed.). Springer Verlag, Heidelberg 2010, 344 pages, , e-.
-
-
# கால்வானிக் சிகிச்சை

**கால்வானிக் சிகிச்சை** இயன்முறைமருத்துவ துறையில் பயன்படுத்தப்படும் ஒரு சிகிச்சை முறை ஆகும். இது மின்னாற்றல் மூலம் வழங்கப்படும் மின்னாற்றல் சிகிச்சையின் ஒரு பிரிவு ஆகும்.
# கால்வானிக் சிகிச்சை

## வழிமுறைகள்

### சிகிச்சை

கால்வானிக் சிகிச்சையில் அதன் மின்சாதனத்தின் இரு எதிரெதிர் மின் முனைகளில் இருந்து வரும் நேர்மின் மற்றும் எதிர்மின் கடத்திகள் உடலின் சிறு தசைகளில் அதற்கான இடத்தின் தோல் மேல் நீர் அல்லது நீரால் ஆன கூழ் மூலமாக வைக்கப்படுகிறது. சாதனத்தின் மூலம் மின்சாரம் பாய்ச்சப்படுகிறது. இதனால் தசை இயக்கம் சரிசெய்யப்படும். பெரும்பாலும் இது முகத்தில் உள்ள சிறு தசைகளின் மருத்துவ குறைபாடுகளுக்கு ஏற்ற சிகிச்சை முறையாக உள்ளது.
# கால்வானிக் சிகிச்சை

## வழிமுறைகள்

### கால்வானிக் குளியல்

நோயாளியை 35 டிகிரி வெப்பநிலை உள்ள நீரின் உளளே உடலின் பகுதியை மூழ்க வைத்து அதனூடாக மின்சாரம் பாய்ச்சி சிகிச்சை அளிப்பதாகும். கால்வானிக் குளியல் பொதுவாக 15 நிமிடங்கள் வழங்கப்படும்.
# கால்வானிக் சிகிச்சை

## சிகிச்சைக்கானஅறிகுறிகள்

- தசைகள் பலகீனம்
- வலி
- வீக்கம்
- முகவாதம்
# கால்வானிக் சிகிச்சை

## எதிரான அறிகுறிகள்

- காயம்
- புற்றுநோய்
- எலும்பு முறிவு அறுவை சிகிச்சை
# கால்வானிக் சிகிச்சை

## பயன்கள்

- தசை இயக்கம் மேம்படுதல்
- வீக்கம் குறையும்
- வலி குறையும்
- முகத்தில் உள்ள சிறு தசைகளின் இயக்கம் மேம்படுதல்
- முகச்சுருக்கம் குறையும்
- முக பாவனைகள் மேம்படும்
- இரத்த ஓட்டம் சீராகும்
# பேராடிக் சிகிச்சை

**பேராடிக் சிகிச்சை** (ஆங்கிலம்:**Faradic treatment**) இயன்முறைமருத்துவ சிகிச்சையில் தசை தூண்டுதல் மின் சிகிச்சை முறையின் ஒரு வகை ஆகும்.
# பேராடிக் சிகிச்சை

## சிகிச்சை

1970 ஆம் ஆண்டுகளில் இந்த சிகிச்சை முறை ஆரம்பிக்கப்பட்டது.
பேராடிக் சிகிச்சையில் அதன் மின்சாதனத்தின் இரு எதிரெதிர் மின் முனைகளில் இருந்து வரும் நேர்மின் மற்றும் எதிர்மின் கடத்திகள் உடலில் உள்ள பெரிய தசைகளில் அதற்கான இடத்தின் தோல் மேல் நீர் அல்லது நீரால் ஆன கூழ் மூலமாக வைக்கப்படுகிறது. சாதனத்தின் மூலம் மின்சாரம் பாய்ச்சப்படுகிறது. இதனால் தசை இயக்கம் சரிசெய்யப்படும். பெரும்பாலும் இது கைகள் மற்றும் கால்களில் உள்ள பெரிய தசைகளின் மருத்துவ குறைபாடுகளுக்கு ஏற்ற சிகிச்சை முறையாக உள்ளது.
# பேராடிக் சிகிச்சை

## சிகிச்சைக்கான அறிகுறிகள்

- தசைகள் பலகீனம்
- வலி
- வீக்கம்
- பக்கவாதம்
# பேராடிக் சிகிச்சை

## எதிரான அறிகுறிகள்

- காயம்
- புற்றுநோய்
- எலும்பு முறிவு அறுவை சிகிச்சை
# பேராடிக் சிகிச்சை

## பயன்கள்

- தசை இயக்கம் மேம்படுதல்
- வீக்கம் குறையும்
- வலி குறையும்
- கை மற்றும் காலில் உள்ள தசைகளின் இயக்கம் மேம்படுதல்
- வளர்சிதை மாற்றம் அதிகரிக்கும்
- பக்கவாத பாதிப்பு குறையும்
- இரத்த ஓட்டம் சீராகும்
# பாரத பெட்ரோலியம்

**பாரத பெட்ரோலியம் கார்பரேசன் லிமிடட்** (ஆங்கிலம்:Bharat Petroleum Corporation Limited சுருக்கமாக**BPCL**) இந்திய அரசினால் இயக்கப்படும் எண்ணெய் மற்றும் வளிமம் நிறுவனமாகும். இதன் தலைமையகம் மும்பை, மகாராட்டிரம் இல் உள்ளது. பாரத பெட்ரோலியம் கொச்சி மற்றும் மும்பை இல் இரு எண்ணெய் சுத்திகரிப்பு நிலையங்களை இயக்குகின்றது. . 2018 ஆண்டில், பாரத பெட்ரோலியம் ஃபோர்ப்ஸ் பட்டியலில் 672 ஆம் இடத்தினைப் பெற்றது.
# பாரத பெட்ரோலியம்

## உரிமை

செப்டம்பர் 2018 மாத நிலவரப்படி, பாரத பெட்ரோலியமின் 54 சதவிகித பங்குகளை இந்திய அரசு (இந்தியக் குடியரசுத் தலைவர் மூலமாக) கொண்டுள்ளது.
# வார்ப்புரு:Inflation/year

<includeonly>  
| AR = 2020
| AT = 2018
| AU = 2018
| AU-road = 2018
| AU = 2010
| AU-road = 2013
| BD = 2021
| BE = 2020
| BR = 2020
| CA = 2021
| CH = 2021
| CL = 2020
| CN = 2019
| DE = 2021
| DK = 2007
| EG = 2018
| ES = 2019
| EU = 2021
| FI = 2007
| FR = 2020
| GR = 2007
| HK = 2020
| ID = 2007
| IL = 2021
| IN = 2020
| IR = 1398
| IS = 2020
| IT = 2020
| JP = 2019
| KRW = 2017
| MX = 2007
| NL = 2016
| NO = 2017
| NZ = 2021
| PE = 2017
| PH = 2021
| PK = 2021
| PL = 2021
| PT = 2007
| RU = 2007
| SE = 2009
| SG = 2020
| TEST = 2012
| TH = 2020
| TR = 2021
| TW = 2021
| UK|GBP = 2021
| UKGDP
| UK-GDP
| UK-CAP = 2019
| US|USD = 2021
| USGDP
| US-GDP
| US-CAP = 2021
| ZAR = 2018
| ERR = <span>Error: no index specified when using .</span>
|#default = <span>Error: undefined index "}}" when using .</span>
}}</includeonly><noinclude>  
</noinclude>
# இராஜஸ்தான் முதலமைச்சர்களின் பட்டியல்

**இராஜஸ்தான் முதலமைச்சர்**, இந்திய மாநிலமான இராஜஸ்தானின், அரசுத் தலைவர் ஆவார். இவர் ஐந்து ஆண்டு காலம் பதவியில் இருப்பார்.  
1949 முதல் 14 பேர் இராஜஸ்தான் முதலமைச்சராகப் பதவி வகித்துள்ளனர். மோகன் லால் சுகாதியா என்பவர் ராஜஸ்தானின் நீண்ட கால முதலமைச்சராகப் பதவி வகித்துள்ளார். பாரதீய ஜனதா கட்சியைச் சேர்ந்த வசுந்தரா ராஜே சிந்தியா என்பவர் இம்மாநிலத்தின் முதல் பெண் முதலமைச்சர் ஆவார். r-sachin-pilot-as-deputy-cm-81371.html|title=ராஜஸ்தான் முதல்வராக பதவியேற்றார் அசோக் கெஹ்லாட்!}} NEWS18 தமிழ் (17 திசம்பர் 2018) </ref>  
2023 இராஜஸ்தான் சட்டமன்றத் தேர்தலில் பெரும்பான்மையாக வெற்றி பெற்ற பாரதிய ஜனதா கட்சியின் சார்பில் பஜன்லால் சர்மா 14வது முதலமைச்சராகவும் துணை முதலமைச்சர்களாக தியா குமாரி மற்றும் பிரேம் சந்த் பைரவா ஆகியோர் 15 டிசம்பர் 2023 அன்று பதவியேற்றனர். தேர்வு செய்யப்பட்டார்.
# எஸ். ஆர். ஜான்கித்

**எஸ். ஆர். ஜான்கித்** ஒரு போலீஸ் அதிகாரி மற்றும் முன்னாள் தமிழக காவல்துறையின் தலைமை இயக்குநர் ஆவார். புகழ்பெற்ற பவாரியா நடவடிக்கையை வெற்றிகரமாக நடத்தி, பல கொலை மற்றும் கொள்ளைகள் செய்த ஓமா பவாரியா மற்றும் அவரது கூட்டாளிகளுக்கும் தண்டனைப் பெற்று தந்தவர் இவர். இவ்வழக்கில் இவரது முயற்சிகளுக்கு, ஜனாதிபதியால் இவர்க்கு காவல்துறையினருக்கான சிறப்பு பதக்கம் வழங்கப்பட்டது.
# எஸ். ஆர். ஜான்கித்

## ஆரம்ப வாழ்க்கை

எஸ்.ஆர்.ஜான்கித், ராஜஸ்தான் மாநிலத்தின் பார்மேர் மாவட்டத்தில், பாந்த்ரா கிராமத்தில் 01.08.1959 அன்று பிறந்தார். இவர் தனது பள்ளிப் படிப்பை கவாஸ் எனும் ஊரில் உள்ள பள்ளியில் முடித்தார். பின்பு ஜெய்பூரில் உள்ள ராஜஸ்தான் பல்கலைக்கழகத்தில் பொருளியல் பட்டம் பெற்றார்.
# எஸ். ஆர். ஜான்கித்

## திரைப்படம்

கார்த்தியின் படமான தீரன் அதிகாரம் ஒன்று ஜாங்கித்தின் வாழ்க்கை வரலாற்றை அடிப்படையாகக் கொண்டது. இந்த படத்தில் கார்த்தி ஜான்கித்தின் கதாப்பாத்திரத்தை தீரன் என்ற பெயரில் நடித்திருந்தார்.
# பென் புதையல்

**ஃபென் புதையல்** என்பது பத்து இலட்சம் டாலர் மதிப்புடைய ஒரு புதையல் ஆகும். இது ராக்கி மலைத்தொடர்களில் கலைப் பொருள் வணிகரான **ஃபாரஸ்ட் ஃபென்னால்** மறைத்து வைக்கப்பட்டுள்ளது. பலர் இந்தப் புதையலானது யெல்லோஸ்டோனில் உள்ளதாக நம்புகிறார்கள். இவரிடம் ஏன் இந்த புதையல் வேட்டையை உருவாக்கினீர் என்று கேட்டதற்கு, ஃபென் "மக்களுக்கு சில நம்பிக்கைகளைக் கொடுக்க விரும்பினேன்" என்றார்.  
ஹண்டர் ஃபென்னின் கூற்றுப்படி, புதையல் கண்டுபிடிக்கப்பட்டதாக பலர் கூறிவிட்டனர், என்றாலும் அவர்கள் தங்கள் கூற்றுக்கு எந்த சான்றையும் வழங்கவில்லை. 2017 சூலை வரை, ஃபென் "நான் 7 ஆண்டுகளுக்கு முன்பு மறைத்து வைத்த புதையல் இன்னும் உள்ளது" என்று கூறியுள்ளார். 2017 மே மாதத்தில், அவர் "யாரும் என்னிடம் இதுவரை புதையல் குறித்த ஒன்பது குறிப்புகளைச் சரியான வரிசையில் சொல்லவில்லை" என்று குறிப்பிட்டார். இக்கூற்றானது அனைத்து குறிப்புகளும் கண்டு பிடிக்கப்பட்டுவிட்டன என்ற ஊகத்திற்கு வழிவகுத்தது. ஆனால் புதையல் பொட்டியானது மறைந்தே உள்ளது. இன்னும் பலர் புதையலைத் தேடிவருகின்றனர். இவரது சுயசரிதை நூலான தி திரில் ஆஃப் தி *சேஸ்* என்ற நூலில் இந்த புதையல் குறித்த வரைபடம் கொடுக்கப்பட்டது. மேலும் 24 வரிகளில் ஒரு கவிதையும் எழுதினார். இந்தக் கவிதையில் ஒன்பது இடங்களில் புதையல் மறைத்து வைத்திருக்கும் இடம் குறித்த குறிப்புகள் கொடுக்கப்பட்டதாக கூறுகிறார். இவை புதையல் வேட்டைக் காரர்களையும் சாகச விரும்பிகளையும் கவர்ந்துள்ளது.
# பென் புதையல்

## வரலாறு

ஃபாரஸ்ட் ஃபென் அமெரிக்க வான்படையில் மேஜர் தகுதியில் இருந்த ஒரு விமானி ஆவார். மேலும் வியட்நாம் போரில் இவரது பணியைப் பாராட்டும் விதமாக அமெரிக்க வான்படையின் மூன்றாவது பெரிய அங்கிகாரமான சில்வர் ஸ்டார் வழங்கப்பட்டது. அச்சமயத்தில் இவர் 328 முறை பறந்தார். அமெரிக்க வான் படையில் இருந்து ஓய்வு பெற்றார். அதன் பின்னர் தன் நண்பரான ரெக்ஸ் அரோஸ்மித் என்பவரிடம் கலைப்பொருள் வணிகத்தைக் கற்றார். இருவரும் இணந்து நியூமெக்சிகோவில், சாண்டா ஃபே நகரில் அரோஸ்மிக் ஃபென் கேலரி என்ற கடையைத் துவங்கினர். தொழிலில் இருந்து அரோஸ்மித் விலகிய நிலையில் ஃபென்னுடன் இவரது மனைவியான பெக்கி தொழிலில் இணைந்தார். கலைப்பொருட்கள் வணிகத்தில் நன்கு பொருளீட்டினார். இறுதியில் கடையானது நிட்ரா மட்டிசிக்கு விற்கப்பட்டது. 1988 ஆம் ஆண்டு, ஃபென் புற்றுநோயால் பாதிக்கப்பட்டது கண்டறியப்பட்டது. இந்த நோயினால் இவர் பாதிக்கப்பட்ட காலகட்டத்தில் ஒரு புதையல் பெட்டியில் தங்கக் கட்டிகள், அரிய நாணயங்கள், நகைகள், மரகதக் கற்கள், வைரங்கள், சிலைகள் போன்ற கலைப் பொருட்களை நிரப்பினார். நோய் முற்றி தான் இன்னும் சில நாட்களில் இறந்துவிடுவோம் என்று தோன்றினால் இந்தப் பெட்டியை எடுத்துச் சென்று எங்கேயாவது மறைத்து வைத்துவிட்டு அங்கேயே இறந்துவிடவேண்டும் என்று திட்டமிட்டார். இருப்பினும், ஃபென் புற்று நோயில் இருந்து மீண்டு வந்தார். இதன் பிறகு இவர் தனது 79 அல்லது 80 வயது காலகட்டத்திலேயே மறைத்து வைத்தார்.
# பென் புதையல்

## இறப்புகள்

புதையலைத் தேடிப்போனவர்களில் நான்கு பேர் விபத்துக்களால் இறந்துவிட்டதாக அறியப்படுகிறது. இது போன்ற காரணங்களால் நியூ மெக்சிகோ காவல்துறையானது இந்த புதையல் வேட்டையை முடிவுக்கு கொண்டுவர ஃபென்னிற்கு அழுத்தம் கொடுக்க முயன்றது.